કુલદીપ બેનિવાલનું કહેવું છે કે, તેમણે પરમ દિવસે ડેરા સચ્ચા સૌદાના ચેરપર્સના વિપાસનાની પૂછપરછ કરી હતી અને કાલે ઉપાધ્યક્ષ ડો. પીઆર નૈનને બોલાવામાં આવ્યા હતા. નૈને 300 લોકોનું લિસ્ટ સોંપી દીધું છે, જેમના વિશે કહેવામાં આવ્યું છે કે, તેમના પરિવારજનોએ પોતાની મરજીથી અંત્યેષ્ટિ બાદ અસ્થિઓ અને રાખ ડેરાના ખેતરોમાં પધરાવી દીધા. નૈને SIT સામે દાવો કર્યો કે, આ ડેરાની જૂની પરંપરા છે. બીજી તરફ બેનિવાલે કહ્યું કે, અમે લિસ્ટને વેરિફાઈ કરીશું.